**Străina**

*Mirimirela*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

E frig în lume, iubite !

E frig în grădină și-n noi...

Cu buzele ei pârjolite

Toamna ne sărută și-apoi

Dispare discretă prin ușa

Ce-am lăsat-o deschisă-amândoi.

E frig; am strâns și cenușa

Iubirii ce-a ars între noi.

Pe ușă-a pătruns o străină

Cu inima rece, haină.

Ne privește cu ochii sticloşi

Și fulgi de zăpadă pufoși

Cad rar. Parcă simt și prezența

Unei ierni ce plutește-n odăi...

Dar străina, e indiferența

Ce-și face culcuș în noi doi.